Document ID: 32007R0332

KOMMISSIONENS FORORDNING (EF) Nr. 332/2007
af 27. marts 2007
om tekniske regler for indberetning af statistikker over jernbanetransport
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets forordning (EF) nr. 91/2003 af 16. december 2002 om statistik over jernbanetransport (1), særlig artikel 6, stk. 2, og
ud fra følgende betragtninger:
(1)
Det er nødvendigt at fastlægge et tilstrækkeligt detaljeret format for indberetning af data om jernbanetransport til Kommissionen (Eurostat) for at sikre, at de kan behandles hurtigt og omkostningseffektivt.
(2)
Foranstaltningerne i denne forordning er i overensstemmelse med udtalelse fra Udvalget for det Statistiske Program, der er nedsat ved Rådets afgørelse 89/382/EØF, Euratom (2) -
UDSTEDT FØLGENDE FORORDNING:
Artikel 1
Det tekniske format for indberetning af data til Kommissionen (Eurostat) fastlægges i bilaget.
Medlemsstaterne anvender dette format for data vedrørende referenceåret 2007 og de følgende år.
Artikel 2
De i forordning (EF) nr. 91/2003 krævede data og metadata indberettes i elektronisk form til Kommissionens (Eurostats) centrale dataportal af de organisationer, som de nationale myndigheder har udpeget. Indberetning skal ske i overensstemmelse med en af Eurostat fastlagt udvekslingsstandard.
Artikel 3
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. marts 2007.

Labels: 7
12
8
15